

სამუშაო დავალების აღწერა

|  |
| --- |
| **ძირითადი ინფორმაცია მომსახურების შესახებ** |
| **დასახელება** | *მინერალური რესურსების მდგრადი და დემოკრატიული მართვა საქართველოში* | კონტრაქტის ტიპი | *მომსახურების ხელშეკრულება* |
| **ორგანიზაცია** | სოციალური სამართლიანობის ცენტრი | დაკვეთის შესრულების ადგილმდებარეობა | თბილისი. |

**პროექტის და დავალების მიმოხილვა:**

2022 წლიდან სოციალური სამართლიანობის ცენტრი (ყოფილი EMC), ჰაინრიჰ ბიოლის ფონდის სამხრეთ კავკასიის რეგიონის თბილისის ოფისის მხარდაჭერით, აკვირდება და იკვლევს გარემოსდაცვით პოლიტიკას და პრაქტიკას საქართველოში; საქმიანობის პროცესში ცენტრი აფასებს საქართველოში გარემოს დაცვაზე და ზედამხედველობაზე პასუხისმგებელი უწყებების ეფექტიანობას (გარემოს დაცვისა და სოფლის მეურნეობის სამინისტრო, გარემოსდაცვითი ზედამხედველობის დეპარტამენტი, მინერალური რესურსების ეროვნული სააგენტო და სხვა). გარემოს დაცვის მიმართულებით ორგანიზაციის კვლევის საგანს, მათ შორის, შეადგენს ენერგეტიკული პროექტები, ინდუსტრიული დაბინძურება და სამთო-მოპოვებითი საქმიანობა, განსაკუთრებით მონოინდუსტრიულ ქალაქებში.

განსახილველი პროექტის ფარგლებში, ორგანიზაციის ინტერესის საგანია ა) მოპოვებითი ინდუსტრიაზე სახელმწიფო ზედამხედველობის მარეგულირებელი კანონმდებლობა და ბ)სახელმწიფო საზედამხედველო ორგანოების საქმიანობა აღნიშნულ ინდუსტრიის მონიტორინგის მიმართულებით.

პროექტის ფარგლებში შესასრულებელი ტექნიკური დავალება განკუთვნილია უმაღლესი იურიდიული განათლების მქონე და გარემოსაცვითი პრობლემატიკით დაინტერესებული მკვლევრისთვის, რომელიც, სოციალური სამართლიანობის ცენტრის გუნდის აქტიური ჩართულობით და ზედამხედველობით, მოამზადებს 1 (ერთ) პოლიტიკის დოკუმენტს სამთო-მოპოვებით საქმიანობაზე სახელმწიფო ზედამხედველობის ეფექტიანობის შესახებ. ამ მიზნით მკვლევარი ვალდებული იქნება, სიღრმისეულად შეისწავლოს სამთო-მოპოვებით საქმიანობაზე გარემოსდაცვითი ზედამხედველობის მარეგულირებელი საკანონმდებლო და კანონქვემდებარე ნორმატიული აქტები, შეისწავლოს და გააანალიზოს სხვადასხვა სახელმწიფო უწყებების ოფიციალური დოკუმენტაცია და საზედამხედველო ორგანოების მიერ შემუშავებული შემოწმების აქტები, ადმინისტრაციული სამართალდარღვევის ოქმები და სხვ. პოლიტიკის დოკუმენტის მომზადების პროცესში, მკვლევარმა გაიაროს კონსულტაცია დარგის მინიმუმ 2 (ორ) ექსპერტთან, რომელიც შეიძლება იყოს როგორც არასამთავრობო, ისე სამთავრობო სექტორის წარმომადგენელი. შედეგად, მარეგულირებელი სამართლებრივი ჩარჩოს შესწავლის, საზედამხედველო ორგანოების პრაქტიკის შეფასებისა და სპეციალისტებთან კონსულტაციის საფუძველზე, მკვლევარმა უნდა მოამზადოს პოლიტიკის დოკუმენტი (მაქსიმუმ 30 (ოცდაათი) გვერდი), რომელიც კრიტიკულად გააანალიზებს საქართველოში სამთო-მოპოვებით სექტორზე სახელმწიფო ზედამხედველობის ეფექტიანობას და საჭიროების შემთხვევაში, გაითვალისწინებს შესაბამის რეკომენდაციებს ზედამხედველობის პრაქტიკის გაუმჯობესების მიზნით.

**ტენდერის მიზანი:**

სოციალური სამართლიანობის ცენტრისთვის პოლიტიკის დოკუმენტის მომზადება სამთო-მოპოვებით სექტორზე სახელმწიფო ზედამხედველობის ეფექტიანობის შესახებ.

**ძირითადი ვალდებულებები:**

|  |  |  |
| --- | --- | --- |
| **ვალდებულებათა აღწერა** | **შედეგი** | **დროის განაკვეთი** |
| სამთო-მოპოვებითი სექტორის გარემოსდაცვითი ზედამხედველობის კანონმდებლობისა და პრაქტიკის ანალიზი და შეფასება | პოლიტიკის დოკუმენტი სამთო-მოპოვებით სექტორზე სახელმწიფო ზედამხედველობის ეფექტიანობის შესახებ | 3 ოქტომბერი - 10 ნოემბერი |
| **ანგარიშვალდებულება** |  |  |
| დროული და ჯეროვანი ანგარიშგება დონორი ორგანიზაციის მოთხოვნებისა და სოციალური სამართლიანობის ცენტრის საანგარიშო დოკუმენტების შესაბამისად | სოციალური სამართლიანობის ცენტრის, სოციალური პოლიტიკის პროგრამის დირექტორი - თათული ჭუბაბრია |  |

|  |
| --- |
| **ორგანიზაციის (შემსრულებლის) აუცილებელი კომპეტენციები** |
| განათლება | * უმაღლესი იურიდიული განათლება (სასურველია მაგისტრის ხარისხი) განსაკუთრებული ინტერესით გარემოსდაცვით სამართალში
 | აუცილებელი |
| **კომპეტენციები** | * სასურველია მუშაობის გამოცდილება გარემოსდაცვით საკითხებზე;`
* სასურველია შემსრულებელს ჰქონდეს კვლევითი გამოცდილება;
 | აუცილებელი/სასურველი |
| * კომუნიკაციისა და გუნდური მუშაობის კარგი უნარები;
* კვლევების და ანგარიშების შემუშავების უნარ-ჩვევები;
* დროის გადანაწილების უნარი.
 | აუცილებელი |
| **სამუშაო გარემო** | კონტრაქტორი იმუშავებს დისტანციურად; |
| **ხანგრძლივობა** | 3 ოქტომბერი აგვისტო - 10 ნოემბერი, 2022 |
| **წარმოსადგენი დოკუმენტაცია** | * CV
* სამოტივაციო წერილი
 |
| **ანაზღაურება** | 3000 ლარი |